smcproject/ml-wiki-sentences huggingface dataset:
ഫിലിമോഗ്രാഫി Year Film Language 1995 കാന്ത ഉറുദു 1996 ചീഫ് സാഹിബ് ഉറുദു 1996 ഹവാൻ ഉറുദു 1996 ബാസിഗർ പഞ്ചാബി 1996 മിസ് ഇസ്താംബുൾ ഉറുദു 1996 ചീസ് ബാരി ഹായ് മാസ്ത് മാസ്ത് ഉറുദു 1996 ഖിലോന ഉറുദു 1996 Be-Qabu ഉറുദു 1996 ഹാം ഹെയ്ൻ ആപ്‌കെ ഗുലാം ഉറുദു 1996 റാണി ഖാൻ പഞ്ചാബി 1997 ദുനിയ ഹേ ദിൽ വലോൺ കി ഉറുദു 1997 ഹാം തുംഹാരെ ഹെയ്ൻ ഉറുദു 1997 Dream Girl ഉറുദു 1997 മാർദ് ജീനെ നഹിൻ ദേത്തേ ഉറുദു 1997 ശരഫത്ത് ഉറുദു 1997 ഫരേബ് ഉറുദു 1998 എഹ്സാസ് ഉറുദു 1998 ഹർജയ് ഉറുദു 1998 തൂ ചോർ മെയിൻ സിപാഹി ഉറുദു 1998 കാഹിൻ പ്യാർ നാ ഹോ ജയ് ഉറുദു 1999 ഗൺസ് ആന്റ് റോസെസ് ഉറുദു 1999 ഇന്റേഹ ഉറുദു 1999 ദുന്യ സേ ക്യ ഡർന ഉറുദു 1999 മുച്ചേ ജീനാ ദോ ഉറുദു 1999 വിരാസത്ത് ഉറുദു 1999 പൽ ദോ പൽ ഉറുദു 1999 ബാബുൽ ഡാ വെഹ്‌റ പഞ്ചാബി 2000 ഘർ കാബ് ആയോ ഗേ ഉറുദു 2000 ദിൽ സേ നാ ഭുലാന ഉറുദു 2000 ബില്ലി ഉറുദു 2000 മിസ്റ്റർ ഫറാഡിയെ ഉറുദു 2000 ലസാവൽ ഉറുദു 2000 ഗുലാം പഞ്ചാബി 2001 രുഖ്‌സതി ഉറുദു 2001 മുസൽമാൻ ഉറുദു 2001 ഖോയ് ഹോ തും കഹാൻ ഉറുദു 2001 ഘരാന ഉറുദു 2001 തൂഫാൻ മെയിൽ പഞ്ചാബി 2001 മുണ്ട രംഗ് രംഗീല പഞ്ചാബി 2002 ചലോ ഇഷ്ക് ലാരെയ്ൻ ഉറുദു 2002 കലു ഷാഹ്പുരിയ പഞ്ചാബി 2002 ബില്ല പഞ്ചാബി 2002 തൂഫാൻ പഞ്ചാബി 2002 ജഹാദ് ഉറുദു 2002 രാകാസ പഞ്ചാബി 2002 ഫയർ ഉറുദു 2003 മേരി ആവാസ് സുനോ ഉറുദു 2004 സലഖെയ്ൻ ഉറുദു 2005 ഏക്ക് ഗുനാ ഔർ ഉറുദു 2005 നസർ ഹിന്ദി 2005 കസക് ഹിന്ദി 2006 പപ്പു ഗുജ്ജാർ പഞ്ചാബി 2007 ഗോഡ്ഫാദർ ഉറുദു 2007 പോത്ര ഷാഹിയേ ദാ പഞ്ചാബി 2007 ബിചു ഉറുദു 2008 ഖുലായ് ആസ്മാൻ കെ നീച്ചെ ഉറുദു 2009 ഹക്കീം അരെയ്ൻ പഞ്ചാബി 2009 ഫരെബ് ഉറുദു 2010 ഹസീനോ കാ മേള ഉറുദു 2010 നമ്പർ‌ദാർണി പഞ്ചാബി 2011 സൺ ഓഫ് പാകിസ്താൻ പഞ്ചാബി 2011 ഭായ് ലോഗ് ഉറുദു 2011 ലവ് മേൻ ഗം ഉറുദു 2012 [[ പാഞ്ച് ഖണ്ഡേ മേയ്ൻ പാഞ്ച് ക്രോർ ഹിന്ദി 2013 ഇഷ്ക് ഖുദ പഞ്ചാബി 2013 ഓർബൽ പാഷ്ടോ 2013 ഭദാസ് Hindi 2014 സർജിയ ക്വാർ ഷി പാഷ്ടോ 2015 ദേവദാസ് ഉറുദു 2015 ബമ്പർ ഡ്രോ ഹിന്ദി 2015 Dunno Y2... Life Is a Moment ഹിന്ദി/Norwegian 2016 സല്യൂട്ട് ഉറുദു 2016 ഹോട്ടൽ ഉറുദു 2016 Jab Tak Hain Hum ഉറുദു 2018 അക്സ് ഉറുദു 2018 വുജൂദ് ഉറുദു 2018 ഷോർ ശരബ ഉറുദു 2018 ജാക്ക്‌പോട്ട് ഉറുദു 2019 ബാജി ഉറുദു 2019 പാരെ ഹട്ട് ലവ് ഉറുദു TBA ച ജാ റ ഉറുദു TBA ഓസ്കാർ ഉറുദു/ഇംഗ്ലീഷ് ടെലിവിഷൻ Mein Sitara (2016) - TVOne Pakistan Socha Na Tha Pyaar Karenge (2017) - Hum TV Naagin (2017–2019) - Geo Kahani അവാർഡുകളും അംഗീകാരങ്ങളും Pride of Performance Award from the Government of Pakistan in 2012 ഇതും കാണുക വീണ മാലിക്ക് അവലംബം External links ഇന്റർനെറ്റ് മൂവി ഡാറ്റാബേസിൽ നിന്ന് Meera
ഐശ്വര്യ ലക്ഷ്മി ഇംഗ്ലീഷ് വിലാസം https://ml.wikipedia.org/wiki/Aishwarya_Lekshmi
മലയാള ചലച്ചിത്രനടിയും മോഡലുമാണ് ഐശ്വര്യ ലക്ഷ്മി (ജനനം: 06 സെപ്റ്റംബർ 1990)
ഫഹദ് ഫാസിൽ, ആസിഫ് അലി, കാളിദാസ് ജയറാം എന്നിവരുടെ നായിക വേഷങ്ങളിൽ ശ്രദ്ധിക്കപ്പെട്ടു.
2014 -ൽ മോഡലിംഗ് രംഗത്തു പ്രവർത്തിച്ചുതുടങ്ങിയ ഐശ്വര്യ 2017-ൽ ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ ആദ്യമായി അഭിനയിച്ചു.
2017-ൽ പുറത്തിറങ്ങിയ മായാനദിയാണ് ഐശ്വര്യയുടെ രണ്ടാമത്തെ ചലച്ചിത്രം.
1990 സെപ്റ്റംബർ 6ന് കേരളത്തിൽ തിരുവനന്തപുരം ജില്ലയിലാണ് ഐശ്വര്യ ലക്ഷ്മിയുടെ ജനനം.
ഹോളി ഏഞ്ചൽസ് ഐ.എസ്.സി. സ്കൂളിലെ പഠനശേഷം എറണാകുളത്തെ ശ്രീ നാരായണ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്നും എം.ബി.ബി.എസ്. ബിരുദം നേടി.
ബിരുദ പഠനകാലത്തു തന്നെ മോഡലിംഗ് തുടങ്ങിയിരുന്നു.
പിന്നീട് കൊച്ചിയിൽ താമസം തുടങ്ങി.
ഹൗസ് സർജൻസി ചെയ്തുകൊണ്ടിരിക്കുമ്പോഴാണ് ആദ്യ സിനിമയിലേക്ക് അവസരം ലഭിച്ചത്.
അതിനുമുമ്പ് പ്രേമം എന്ന ചലച്ചിത്രത്തിൽ 'മേരി' എന്ന കഥാപാത്രത്തെ അവതരിപ്പിക്കുവാൻ അവസരം ലഭിച്ചിരുന്നുവെങ്കിലും പഠനത്തിരക്കുകൾ കാരണം അഭിനയിക്കുവാൻ കഴിഞ്ഞില്ല.
2014 മുതൽ മോഡലിംഗ് രംഗത്തു പ്രവർത്തിച്ചുവന്ന ഐശ്വര്യ ലക്ഷ്മി ഫ്ലവർ വേൾഡ് , സാൾട്ട് സ്റ്റുഡിയോ , വനിത , എഫ്.ഡബ്ല്യു.ഡി. ലൈഫ് എന്നീ മാസികകളുടെ കവർ പേജിലും ഇടം നേടിയിരുന്നു.
കരിക്കിനേത്ത് സിൽക്ക്സ്, ലാ ബ്രെൻഡ, എസ്വാ, അക്ഷയ ജൂവലറി എന്നീ സ്ഥാപനങ്ങളുടെ പരസ്യചിത്രങ്ങളിൽ അഭിനയിച്ചു.
2017 -ൽ നിവിൻ പോളി നായകനായ ഞണ്ടുകളുടെ നാട്ടിൽ ഒരിടവേള എന്ന ചിത്രത്തിൽ നായികയായി വേഷമിട്ടുകൊണ്ട് ചലച്ചിത്രരംഗത്തേക്കു കടന്നുവന്നു.
അതേവർഷം ടൊവിനോ തോമസ് നായകനായി പുറത്തിറങ്ങിയ മായാനദി യാണ് ഐശ്വര്യ ലക്ഷ്മിയുടെ രണ്ടാമത്തെ ചലച്ചിത്രം.
അഭിനയിച്ച ചലച്ചിത്രങ്ങൾ വർഷം ചലച്ചിത്രം കഥാപാത്രം ഭാഷ കുറിപ്പുകൾ 2017 ഞണ്ടുകളുടെ നാട്ടിൽ ഒരിടവേള റേച്ചൽ മലയാളം 2017 മായാനദി അപർണ മലയാളം 2018 വരത്തൻ പ്രിയ മലയാളം 2019 വിജയ് സൂപ്പറും പൗർണമിയും പൗർണമി മലയാളം 2019 അർജൻ്റീന ഫാൻസ് കാട്ടൂർക്കടവ് മെഹറുന്നീസ കാദർകുട്ടി മലയാളം 2019 ബ്രദേഴ്സ് ഡേ സാൻറാ മലയാളം 2021 ലഫിംഗ് ബുദ്ധ ഡോ. ഏഞ്ചൽ മലയാളം 2021 കാണെക്കാണെ സ്നേഹ മലയാളം 2022 അർച്ചന 31 നോട്ടൗട്ട് അർച്ചന മലയാളം 2022 പൊന്നിയിൻ സെൽവൻ പൂങ്കുഴലി മലയാളം,തമിഴ്, കന്നഡ, തെലുഗു, ഹിന്ദി 2022 കുമാരി കുമാരി ദേവൻ മലയാളം 2023 ക്രിസ്റ്റഫർ അഡ്വ.
ആമിന മലയാളം 2023 കിംഗ് ഓഫ് കൊത്ത താര മലയാളം 2024 ഹലോ മമ്മി മലയാളം അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഐശ്വര്യ ലക്ഷ്മി
വക്കം ശ്രീ കുടിയിരിക്കൽ കാവിൽ ദേവി ഉഗ്രനരസിംഹ മൂർത്തി ക്ഷേത്രം ഈ ലേഖനം വേഗത്തിൽ നീക്കം ചെയ്യപ്പെടാനായി യോഗ്യമാണെന്നു കരുതുന്നു.
കാരണം: വിജ്ഞാനകോശ സ്വഭാവമില്ല
ഭഗവാൻ മഹാവിഷ്ണുവിന്റെ ദശാവതാരങ്ങളിലെ നാലാമത്തെ  അവതാരമാണ് നരസിംഹ മൂർത്തി.
തന്റെ ഭക്തനായ പ്രഹ്ളാദനെ സംരക്ഷിക്കാനും ഹിരണ്യ കശിപുവിനെ നിഗ്രഹിക്കാനുമായി  സഭാ സ്തംഭത്തിൽ നിന്നും പ്രത്യക്ഷപ്പെട്ട ഉഗ്ര നരസിംഹ മൂർത്തി
കൃതയുഗത്തിലാണ് അവതാരമെടുത്തത്.
പ്രതിസന്ധി ഘട്ടങ്ങളിൽ ഭഗവാന്റെ ഭക്തരുടെ സംരക്ഷകനായി നിൽക്കുക എന്നതാണ് 
ഉഗ്ര നരസിംഹ മൂർത്തിയുടെ അവതാരോദ്ദേശ്യം.
ഉഗ്ര നരസിംഹ മൂർത്തിയെ
ഭക്തിയോടെ ഭജിച്ചാൽ ഉദ്ദിഷ്ട കാര്യം സാധിക്കുമെന്നതിൽ പക്ഷാന്തരമില്ല.
ഉഗ്ര നരസിംഹ മൂർത്തി പ്രതിഷ്ഠയുള്ള കേരളക്കരയിലെ അപൂർവ്വ ക്ഷേത്രങ്ങളിലൊന്നാണ് വക്കം ശ്രീ കുടിയിരിക്കൽ കാവിൽ ദേവി ഉഗ്ര നരസിംഹ മൂർത്തി ക്ഷേത്രം.
മേരി ഫൗസ്റ്റീന കൊവാൾസ്ക ഇംഗ്ലീഷ് വിലാസം https://ml.wikipedia.org/wiki/Mary_Faustina_Kowalska
റോമൻ കത്തോലിക്കാ സഭയിലെ ഒരു മിസ്റ്റിക്കും ദാർശനികയും കന്യാസ്ത്രീയും ആയിരുന്നു വിശുദ്ധ മരിയ ഫൗസ്റ്റീന കൊവാൾസ്ക .
(ഓഗസ്റ്റ് 25, 1905 - ഒക്ടോബർ 5, 1938) സ്വർഗീയ കാരുണ്യത്തിന്റെ അപ്പസ്തോല എന്ന് വിശുദ്ധ ഫൗസ്റ്റീന അറിയപ്പെടുന്നു.
1905 ആഗസ്റ്റ് 25ന് പോളണ്ടിലെ ലോഡ്സ് എന്ന സ്ഥലത്ത് ജനിച്ചു.
1938 ഒക്ടോബർ 5-ന് തന്റെ 33-മത്തെ വയസ്സിൽ പോളണ്ടിലെ ക്രാക്കോ എന്ന സ്ഥലത്ത് അന്തരിച്ചു.
1993 ഏപ്രിൽ 18-ന് ജോൺ പോൾ രണ്ടാമൻ മാർപ്പാപ്പ മരിയയെ വാഴ്ത്തപ്പെട്ടവളായും അദ്ദേഹം തന്നെ 2000 ഏപ്രിൽ 30-ന് വിശുദ്ധയായും പ്രഖ്യാപിച്ചു.
ജീവിത കാലത്തിലുടനീളം ഈശോയുടെ ദർശനങ്ങൾ ലഭിച്ചിരുന്നു എന്നു കത്തോലിക്കർ വിശ്വസിക്കുന്ന ഇവർ  ഈശോയുമായുള്ള സംഭാഷണങ്ങൾ ഡയറിയിൽ കുറിച്ച് വച്ചിരുന്നത് പിൽക്കാലത്ത് ഡയറി: ഡിവൈൻ മേഴ്സി ഇൻ മൈ സോൾ എന്ന പേരിൽ പുസ്തകമായി പ്രസിദ്ധീകരിച്ചു.
ദൈവത്തിന്റെ  കരുണയ്ക്കായി പ്രാർത്ഥിക്കുക, ക്രിസ്തുവിന്റെ അനന്തമായ കരുണയിൽ വിശ്വസിക്കുക, മറ്റുള്ളവരിലേക്ക് ദൈവകാരുണ്യം ഒഴുകുന്നതിനുള്ള ചാലകം ആയി പ്രവർത്തിക്കാൻ ഉതകും വിധം എല്ലാവരോടും കാരുണ്യത്തോടെ ഇടപഴകുക എന്നീ മൂന്നു കാര്യങ്ങളാണ് വിശുദ്ധ പ്രചരിപ്പിച്ച ദൈവകാരുണ്യ ഭക്തിയുടെ അടിസ്ഥാനം.
അവലംബം Diary: Divine Mercy in My Soul by Faustina Kowalska 2003 ISBN 1-59614-110-7 Vatican biography of Faustina Kowalska കൂടുതൽ വായനയ്ക്ക് Pope Benedict's Divine Mercy Mandate by David Came 2009 ISBN 978-1-59614-203-9 പുറത്തേക്കുള്ള കണ്ണികൾ Homily of Pope John Paul Vatican Page on Saint Faustina Polish Divine Mercy Shrines Divine Mercy Shrine of Kraków | Official Website Divine Mercy Shrine of Płock | Official Website Archived 2009-02-18 at the Wayback Machine Excerpts of the Diary of Sister Faustina Kowalska: Divine Mercy in My Soul Devotional organizations Saint Maria Faustina Kowalska - TheDivineMercy.org Faustinum Association of Apostles of the Divine Mercy A Hungarian website on Saint Faustina and The Divine Mercy Switzerland Saint Faustina website in English Multilingual website of the Sisters of Merciful Jesus
സി.എം. മുരളീധരൻ
മലയാള ഭാഷാ ഗവേഷകനും എഴുത്തുകാരനും സാമൂഹികപ്രവർത്തകനും ആണ് സി.എം. മുരളീധരൻ .
കേരള ശാസ്ത്ര സാഹിത്യ പരിഷത്തിന്റെ മുൻ ജനറൽ സെക്രട്ടറിയും യുറീക്ക മാസികയുടെ മുൻ എഡിറ്ററുമാണ് അദ്ദേഹം.
അദ്ദേഹത്തിന് 2022 ൽ വൈജ്ഞാനിക സാഹിത്യത്തിന് കേരള സാഹിത്യ അക്കാദമി പുരസ്കാരം ലഭിച്ചു ജീവിതരേഖ
സി.എം. മുരളീധരൻ 1964 മെയ് 25 ന് കോഴിക്കോട് ജില്ലയിലെ അരിക്കുളത്ത് ജനിച്ചു.
ഇപ്പോൾ ചെലവൂരിൽ താമസം.
1982 മുതൽ തപാൽ വകുപ്പിൽ പോസ്റ്റൽ അസിസ്റ്റൻറ് ആയി ജോലി ചെയ്തു.
2018ൽ സർവീസിൽ നിന്ന് സ്വമേധയാ വിരമിച്ചു.
പ്രൈവറ്റായി പഠിച്ച് ബിരുദവും ബിരുദാനന്തര ബിരുദവും നേടി.
നിലവിൽ പട്ടാമ്പി ശ്രീ നീലകണ്ഠ ഗവ.
സംസ്‌കൃതം കോളേജിലെ മലയാള വിഭാഗത്തിൽ ഗവേഷക വിദ്യാർത്ഥിയാണ്.
കേരള ശാസ്ത്ര സാഹിത്യ പരിഷത്തിന്റെ സജീവ പ്രവർത്തകൻ.
ജീവിതപങ്കാളി എൻ ശാന്തകുമാരി, മകൾ ഡോ. ഇന്ദു എം എസ്. പുസ്തകങ്ങൾ ഭാഷാസൂത്രണം പൊരുളും വഴികളും മലയാളഭാഷയുടെ വൈജ്ഞാനിക പദവി (എഡിറ്റർ) വിജ്ഞാനവും വിജ്ഞാനഭാഷയും പന്തുകളി (ബാലസാഹിത്യം) ദക്ഷിണാഫ്രിക്ക - കാഴ്ചപ്പുറവും കാണാപ്പുറവും (എൻ.ശാന്തകുമാരിയുമായി ചേർന്ന് എഴുതിയത്) പുരസ്കാരങ്ങൾ 2022ലെ വൈജ്ഞാനികസാഹിത്യത്തിനുള്ള  കേരള സാഹിത്യ അക്കാദമി പുരസ്കാരം വി ടി സ്മാരക ട്രസ്റ്റ് സി.വി. ശ്രീദേവി എൻഡോവ്മെൻറ് പുരസ്കാരം (2021-22) വാളക്കട ബാലകൃഷ്ണൻ സ്മാരക വൈജ്ഞാനിക പുരസ്കാരം (2022) ഡോ. ജി ശ്രീജിത്ത് സ്മാരക വൈജ്ഞാനികമലയാള പുരസ്കാരം (2022) 2022 ലെ വൈജ്ഞാനികസാഹിത്യത്തിനുള്ള സംസ്ഥാന ശാസ്ത്ര-സാങ്കേതിക പരിസ്ഥിതി കൗൺസിലിന്റെ പുരസ്കാരം നവസാങ്കേതികതയും മലയാളത്തിന്റെ സാധ്യതകളും എന്ന പ്രബന്ധത്തിന്  ഡോ. പുതുശ്ശേരി രാമചന്ദ്രൻ ഭാഷാപുരസ്കാരം അവലംബം
റെസിഡന്റ്സ് അസ്സോസ്സിയേഷൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
റെസിഡന്റ്സ് അസ്സോസ്സിയേഷൻ എന്നതു് ഒരു പ്രദേശത്തെ താമസക്കാരുടെ ഒരു കൂട്ടായ്മയാണു്.
ഒരു പ്രദേശത്തെ ആളുകളുടെ  പൊതുവായ താത്പര്യങ്ങളുടെ സംരക്ഷണാർത്ഥമാണ് ഇവ രൂപവത്കരിക്കുന്നത് .
കേരളത്തിൽ റെസിഡന്റ്സ് അസ്സോസ്സിയേഷനുകൾ കേരള സർക്കാരിന്റെ സംഘം രജിസ്ട്രാറുടെ ഓഫീസിൽ രജിസ്റ്റർ ചെയ്യേണ്ടതുണ്ട്.
രജിസ്റ്റർ ചെയ്യുവാനായി സംഘടനയുടെ യോഗം ചേർന്ന് തീരുമാനമെടുത്തു്, പ്രസിഡന്റ്, സെക്രട്ടറി, ഖജാൻജി എന്നിവർ ചേർന്ന് തയ്യാറാക്കിയ ഒരപേക്ഷ, മെമ്മോറാണ്ടം ഓഫ് അസ്സോസ്സിയേഷൻ , ബൈലോ എന്നിവ സമർപ്പിച്ച്  നിശ്ചിത ഫീസുമടച്ച് രജിസ്റ്റർ ചെയ്യാം.
കേരളത്തിലെ റസിഡന്റ്സ് അസ്സോസിയേഷനുകൾ
കേരളത്തിലെ സർക്കാരുകൾ നടപ്പിലാക്കുന്ന പല സാമൂഹ്യപരിപാടികളും റസിഡന്റ്സ് അസോസിയേഷനുകളുടെ പങ്കാളിത്തത്തോടെയാണ് നടപ്പിലാക്കുന്നത്.
മദ്യവിരുദ്ധകേരളം പദ്ധതി , വയോജന സുരക്ഷാ പദ്ധതി ഉദാഹരണം.
സന്നദ്ധ സഘടനകളെക്കൂടാതെ തങ്ങളെയും വികസന പ്രവർത്തനങ്ങളിൽ ഓദ്യോഗിക പങ്കാളികളാക്കണമെന്ന് റസിഡൻറ്‌സ്‌ അസോസിയേഷനുകൾ ആവശ്യപ്പെടാറുണ്ട്.
പരിസരമലിനീകരണത്തിനെതിരേയും റസിഡന്റ്സ് അസോസിയേഷനുകൾ നടപടികളെടുക്കാറുണ്ട്.
കോട്ടയം ജില്ലയിലെ ഏറ്റുമാനൂരിൽ 2010 മുതൽ പ്രവർത്തിക്കുന്ന ശക്തിനഗർ റസിഡന്റ്സ് അസോസിയേഷൻ സർക്കാർ, സർക്കാരിതര സ്ഥാപനങ്ങളുമായി ചേർന്ന് ഒട്ടനവധി പദ്ധതികളാണ് നടപ്പിലാക്കി വരുന്നത്.
ജൈവമാലിന്യ സംസ്കരണത്തിൽ 100% ലക്ഷ്യം കണ്ട അസോസിയേഷന്റെ ചെലവിൽ വാട്ടർ അതോറിറ്റിയുമായി സഹകരിച്ച് അംഗഭവനങ്ങളിൽ കുടിവെള്ളം എത്തിച്ചു.
നിർദനർക്കും രോഗികൾക്കും സഹായം എത്തിക്കുന്നതിന് Wall of Love പോലുള്ള പദ്ധതികൾ നടപ്പിലാക്കി.
അക്രമങ്ങൾ തടയുന്നതിന് അംഗഭവനങ്ങളിൽ ഭിക്ഷാടനവും അനധികൃത കച്ചവടവും നിരോധിച്ചു.
വീട്ടമ്മമാർക്കായി അടുക്കളത്തോട്ടം, ലഹരിവിരുദ്ധ പ്രവർത്തനങ്ങൾ, അർഹതപ്പെട്ടവർക്ക് ഭക്ഷണം എത്തിക്കുക തുടങ്ങിയവയൊക്കെ അസോസിയേഷന്റെ പ്രവർത്തനങ്ങളിൽ ചിലത് മാത്രം.
കേരളത്തിലെറസിഡന്റ്‌സ് അസോസിയഷനുകൾ പ്രസിദ്ധീകരിക്കുന്ന ബുള്ളറ്റിനുകളിൽ ആലപ്പുഴയിലെ തത്തംപള്ളി റസിഡന്റ്‌സ് അസോസിയേഷൻ (ടി.ആർ.എ) പ്രസിദ്ധീകരിക്കുന്ന ടി.ആർ.എ ബുള്ളറ്റിൻ ശ്രദ്ധേയമാണ്.
ബുള്ളറ്റിൻ issuu.com/trabulletin എന്ന സൈറ്റിൽ വായിക്കാം.
രാജാ രവിവർമ്മ ഇംഗ്ലീഷ് വിലാസം https://ml.wikipedia.org/wiki/Raja_Ravi_Varma
രാജാ രവിവർമ്മ (ചിത്രമെഴുത്തു കോയി തമ്പുരാൻ ഏപ്രിൽ 29 , 1848 - ഒക്ടോബർ 2 , 1906 ): രാജാക്കന്മാർക്കിടയിലെ ചിത്രകാരനും ചിത്രകാരന്മാർക്കിടയിലെ രാജാവുമായിരുന്നു.
ചിത്രമെഴുത്ത്‌ യൂറോപ്യന്മാരുടെ കലയാണെന്ന് സാമാന്യജനം വിചാരിച്ചിരുന്ന കാലത്ത്‌, സ്വന്തം ചിത്രങ്ങളിലൂടെ ചിത്രകലയുടെ ഉന്നമനത്തിനും വരകളിലെ വേഷവിധാനത്തിലൂടെ സാംസ്കാരികോന്നമനത്തിനും അദ്ദേഹം വഴിതെളിച്ചു.
വ്യക്തിജീവിതം കുട്ടിക്കാലം അതാ അച്ഛൻ വരുന്നു , ഒരു രവിവർമ്മ ചിത്രം, ഈ ചിത്രത്തിൽ പുത്രവതിയായ മകളെ തന്നെയാണ്‌ രവിവർമ്മ മാതൃകയാക്കിയിരിക്കുന്നത്‌.
എഴുമാവിൽ നീലകണ്ഠൻ ഭട്ടതിരിപ്പാടിന്റെയും ഉമാ അംബാഭായി തമ്പുരാട്ടിയുടേയും പുത്രനായി 1848 ഏപ്രിൽ 29ന് ‌ കിളിമാനൂർ കൊട്ടാരത്തിൽ ജനിച്ചു.
പൂരൂരുട്ടാതി നാളിൽ ജനിച്ച കുട്ടിക്ക്‌ പുരാണകഥകളോടായിരുന്നു കുട്ടിക്കാലത്തേ താൽപര്യം.
കുട്ടിക്ക്‌ രണ്ടു മൂന്ന് വയസ്സായപ്പോൾ തന്നെ കിളിമാനൂർ കൊട്ടാരത്തിന്റെ ചുവരുകൾ ചിത്രങ്ങൾ കൊണ്ട്‌ നിറഞ്ഞു തുടങ്ങി.
അദേഹത്തിന്റെ സഹോദരി മംഗളാ ഭായി തമ്പുരാട്ടിയും ചിത്രകാരി ആയിരുന്നു.
ആ കരിക്കട്ടച്ചിത്രങ്ങളുടെ തനിമ കണ്ടറിഞ്ഞ മാതുലനും സ്വാതിതിരുനാൾ മഹാരാജാവിന്റെ ആസ്ഥാന ചിത്രകാരനും ആയിരുന്ന രാജരാജവർമ്മ കുട്ടിയിലെ പ്രതിഭ കണ്ടെത്തുകയും ഉടൻ തന്നെ ചിത്രകല പഠിപ്പിക്കുവാൻ ആരംഭിക്കുകയും ചെയ്തു.
ഒരിക്കൽ ഗുരുവും മാതുലനുമായിരുന്ന രാജരാജവർമ്മ പകുതി വരച്ചിട്ടു പോയ ഒരു ചിത്രം, ഗുരു, മനസ്സിൽ കണ്ടതുപോലെ തന്നെ രവിവർമ്മ പൂർത്തിയാക്കി വച്ചു.
പ്രകൃതി പ്രതിഭാസങ്ങളെയും ഈ ലോകത്തിലെ എല്ലാ ചരാചരങ്ങളെയും മനസ്സിൽ ഒപ്പിയെടുക്കുകയും അവയെ ചിത്രത്തിൽ പകർത്തുകയും ചെയ്യുക കൊച്ചുരവിവർമ്മയ്ക്ക്‌ സന്തോഷം പകരുന്ന കാര്യമായിരുന്നു.
കഥകളി സംഗീതത്തിലും കച്ചകെട്ടിയാടുന്നതിലും താളം പിടിക്കുന്നതിലുമെല്ലാം കഴിവു തെളിയിച്ച ആ വ്യക്തിത്വം അങ്ങനെ ബഹുമുഖപ്രതിഭയായി വളരാൻ തുടങ്ങി.
സ്വാതിതിരുനാളിനെ തുടർന്ന് തിരുവിതാംകൂറിന്റെ ഭരണാധികാരിയായ ആയില്യം തിരുനാളിന്റെ അടുത്ത്‌ മാതുലൻ രാജരാജവർമ്മയുമൊത്ത്‌ രവിവർമ്മ എത്തി.
കേവലം പതിനാല് വയസ്സു മാത്രമുണ്ടായിരുന്ന രവിവർമ്മയുടെ ചിത്രങ്ങൾ കണ്ട്‌ സന്തുഷ്ടനായ ആയില്യം തിരുനാൾ മഹാരാജാവ്‌, തിരുവനന്തപുരത്ത്‌ താമസിക്കാനും ചിത്രമെഴുത്ത്‌ കൂടുതൽ പരിശീലിക്കാനും എണ്ണച്ചായ-ചിത്രരചന പുതിയതായി പഠിക്കാനും രവിവർമ്മയോടു കൽപ്പിച്ചു.
നിർദ്ദേശം ശിരസാവഹിച്ച രവിവർമ്മ തിരുവനന്തപുരത്ത്‌ മൂടത്തുമഠത്തിൽ താമസമുറപ്പിച്ചു.
സ്വാതിതിരുന്നാളിന്റെ കാലത്ത്‌ തഞ്ചാവൂരിൽ നിന്നെത്തിയ ചിത്രകാരന്മാർ വരച്ച ചിത്രങ്ങൾ തന്റെ ആദ്യപാഠങ്ങളാക്കി.
ആയില്യംതിരുനാളിന്റെ പ്രത്യേക താൽപ്പര്യത്തിൽ വിദേശത്തുനിന്നും തന്റെ സ്വദേശത്തുനിന്നും എത്തിയ അപൂർവ്വ ചിത്രരചനാ-പാഠപുസ്തകങ്ങളും രവിവർമ്മയ്ക്ക്‌ സഹായകമായി.
കൂടാതെ തിരുവനന്തപുരം വലിയകൊട്ടാരത്തിൽ രവിവർമ്മയ്ക്കായി ചിത്രശാലയും ഒരുങ്ങി.
അക്കാലത്ത്‌ തിരുവിതാംകൂറിൽ എണ്ണച്ചായച്ചിത്രങ്ങൾ വരക്കുന്ന ഏക ചിത്രകാരൻ മധുര സ്വദേശിയായ രാമസ്വാമി നായ്ക്കർ ആയിരുന്നു.
അദ്ദേഹത്തിനടുത്ത്‌ ശിഷ്യനാകാൻ താത്പര്യം പ്രകടിപ്പിച്ച രവിവർമ്മയ്ക്ക്‌ പാഠങ്ങൾ പറഞ്ഞു കൊടുക്കാൻ നായ്ക്കർക്ക്‌ സമ്മതമല്ലായിരുന്നു.
രവിവർമ്മയിൽ നായ്ക്കർ ഒരു എതിരാളിയെ ദർശിച്ചതായിരുന്നു കാരണം.
ഇതു രവിവർമ്മയിൽ മത്സരബുദ്ധിയും എണ്ണച്ചായച്ചിത്രങ്ങൾ എങ്ങനെയും പഠിക്കണമെന്ന വാശിയും ഉണർത്തി.
അദ്ദേഹം കൊട്ടാരത്തിലെ വിദേശ എണ്ണച്ചായച്ചിത്രങ്ങൾ നോക്കി സ്വയം പഠിക്കാൻ ആരംഭിച്ചു.
സ്വയം ചായക്കൂട്ടുകൾ നിർമ്മിക്കാനും അദ്ദേഹം ശീലിച്ചു.
മറ്റൊരു ചിത്രകാരനായിരുന്ന അറുമുഖം പിള്ളയും രവിവർമ്മയ്ക്ക്‌ പ്രോത്സാഹനമേകി.
1866-ൽ മാവേലിക്കര രാജകുടുംബത്തിൽ നിന്നും ഭരണി തിരുനാൾ റാണി ലക്ഷ്മി ബായ്‌ തമ്പുരാട്ടിയുടെ സഹോദരി പൂരൂരുട്ടാതിതിരുനാൾ തമ്പുരാട്ടിയെ വിവാഹം ചെയ്തു.
അദ്ദേഹത്തിന്റെ മകന്റെ പേര് രാമ വർമ്മ രാജാ എന്നാണ്.1868-ൽ ആയില്യം തിരുന്നാളിനെ മുഖം കാണിക്കാനെത്തിയ തിയോഡർ ജാൻസൻ എന്ന എണ്ണച്ചായച്ചിത്രകാരനും തന്റെ ചിത്രങ്ങളുടെ സാങ്കേതികവശം രവിവർമ്മയ്ക്കു പറഞ്ഞു കൊടുക്കാൻ വിമുഖത കാണിച്ചു.
എന്നാൽ ഏതാനും സമയം ചിത്രങ്ങളിൽ ശ്രദ്ധിച്ചിരുന്ന രവിവർമ്മയ്ക്ക്‌ അത്‌ വളരെ എളുപ്പം മനസ്സിലാക്കാൻ കഴിഞ്ഞു.
പുത്രർ,പൗത്രർ
രവിവർമ്മയുടെയും ഭാഗീർത്തി ബായിയുടെയും മൂന്ന് പെൺമക്കൾ മഹാപ്രഭ അമ്മ (വർമ്മയുടെ ഏറ്റവും പ്രശസ്തമായ രണ്ട് ചിത്രങ്ങളിൽ പ്രത്യക്ഷപ്പെടുന്നു), ഉമ അമ്മ (വർമ്മയുടെ അമ്മയുടെ പേരിലാണ് അറിയപ്പെടുന്നത്), ചെറിയ കൊച്ചമ്മ എന്നിവരായിരുന്നു.
1900 CE-യിൽ, തിരുവിതാംകൂർ രാജകുടുംബം വീണ്ടും ഒരു പിന്തുടർച്ചാ പ്രതിസന്ധിയെ നേരിട്ടു.
വംശാവലി മുന്നോട്ട് കൊണ്ടുപോകുന്നതിനായി ദത്തെടുക്കപ്പെട്ട ഭാഗീർത്തിയുടെ രണ്ട് മൂത്ത സഹോദരിമാർക്ക് ആവശ്യമുള്ള അവകാശികളെ ജനിപ്പിക്കാൻ കഴിഞ്ഞില്ല.
അവർക്ക് ആറ് കുട്ടികളുണ്ടായിരുന്നു, പക്ഷേ അവരിൽ രണ്ടുപേർ മാത്രമേ അതിജീവിച്ചുള്ളൂ, ഇരുവരും ആൺകുട്ടികളായിരുന്നു (ആകസ്മികമായി, അവരും പിന്നീട് കുട്ടികളില്ലാതെ മരിച്ചു).
മാതൃവംശ പാരമ്പര്യമനുസരിച്ച്, സിംഹാസനത്തിലേക്കുള്ള പിന്തുടർച്ച സ്ത്രീകളിലൂടെ മാത്രമേ പുരോഗമിക്കാൻ കഴിയൂ, അതിനാൽ ഒരു ദത്തെടുക്കൽ നടത്തേണ്ടത് അത്യാവശ്യമായിരുന്നു.
രാജകുടുംബത്തിലെ ശാഖകളിൽപ്പെട്ട രണ്ട് പെൺകുട്ടികളെ ഒരുമിച്ച് ദത്തെടുക്കണമെന്ന് പാരമ്പര്യം നിർദ്ദേശിച്ചു.
ആറ്റിങ്ങലിലെ സീനിയർ റാണിയും ജൂനിയർ റാണിയുമായി അവരെ നിയമിക്കും, തിരുവിതാംകൂർ സിംഹാസനത്തിലേക്കുള്ള അവകാശം അവരുടെ സന്തതികളിൽ നിക്ഷിപ്തമായിരിക്കും, അസാധാരണവും അതുല്യവുമായ മരുമക്കത്തായ പിന്തുടർച്ചാ സമ്പ്രദായമനുസരിച്ച്.
വർമ്മയുടെ രണ്ട് പേരക്കുട്ടികൾക്ക് ഈ ബഹുമതി ലഭിക്കാൻ വിധി ഉണ്ടായിരുന്നു, പ്രധാന കാരണം അവർ ആറ്റിങ്ങലിലെ നിലവിലെ റാണിയുടെ ഏറ്റവും അടുത്ത മാതൃവംശ  ബന്ധുക്കൾ ആയിരുന്നു എന്നതാണ്.
1900 ഓഗസ്റ്റിൽ, മഹാപ്രഭയുടെ മൂത്ത മകൾ സേതു ലക്ഷ്മിഭായി (5 വയസ്സ്) ഉമയുടെ മൂത്ത മകൾ പാർവതി ബായി (4 വയസ്സ്) എന്നിവരെ തിരുവിതാംകൂർ രാജകുടുംബത്തിലേക്ക് ദത്തെടുത്തു.
അവരെ ഔദ്യോഗികമായി ദത്തെടുത്തത് അവരുടെ ജീവിച്ചിരിക്കുന്ന മുത്തശ്ശിയായ ഭരണി തിരുനാൾ ലക്ഷ്മി ബായി ആയിരുന്നു.
ഇത് ചെയ്തുകഴിഞ്ഞ് ഒരു വർഷത്തിനുള്ളിൽ അവർ മരിച്ചു, തുടർന്ന് രണ്ട് പെൺകുട്ടികളെയും യഥാക്രമം ആറ്റിങ്ങലിലെ സീനിയർ, ജൂനിയർ റാണിമാരായി നിയമിച്ചു.
കൗമാരപ്രായത്തിൽ തന്നെ അനുയോജ്യമായ പ്രഭുക്കന്മാരുടെ കുടുംബങ്ങളിൽ നിന്നുള്ള രണ്ട് മാന്യന്മാരുമായി അവർ വിവാഹിതരായി.
1912-ൽ, പതിനാറാം പിറന്നാളിന് കൃത്യം ഒരു ദിവസം കഴിഞ്ഞ്, ഏറെ പ്രതീക്ഷയോടെ കാത്തിരുന്ന അവകാശിക്ക് ജന്മം നൽകിയത് ജൂനിയർ റാണി സേതു പാർവതി ബായി ആയിരുന്നു.
ആകസ്മികമായി, അവരുടെ ഭർത്താവ് രാജാ രവിവർമ്മയുടെ ഒരു കൊച്ചുമകനും കിളിമാനൂരിൽ നിന്നുള്ളയാളുമായിരുന്നു.
തിരുവിതാംകൂറിലെ അവസാനത്തെ ഭരണാധികാരിയായിരുന്ന ഭാവി മഹാരാജാ ചിത്തിര തിരുനാൾ ആയിരുന്നു നവജാത ശിശു.
അദ്ദേഹത്തിന് ശേഷം ഒരു സഹോദരനും (ഭാവി മഹാരാജാവ് മാർത്താണ്ഡ വർമ്മ മൂന്നാമൻ) ഒരു സഹോദരി ലക്ഷ്മി ബായിയും ജനിച്ചു, അവർ നിലവിൽ സിംഹാസനത്തിലുണ്ട് (2013 മുതൽ).
അതേസമയം, സീനിയർ റാണി (മഹാപ്രഭ അമ്മയുടെ മകളും 1924 മുതൽ 1931 വരെ റീജന്റും ആയ സേതു ലക്ഷ്മി ബായി) പിന്നീട് (1923 ലും 1926 ലും) രണ്ട് പെൺമക്കൾക്ക് ജന്മം നൽകി.
ഈ രീതിയിൽ, തിരുവിതാംകൂറിലെ നിലവിലുള്ള (നിലവിലുള്ള) മുഴുവൻ രാജകുടുംബവും രാജാ രവിവർമ്മയിൽ നിന്നാണ്.
എഴുത്തുകാരായ അശ്വതി തിരുനാൾ ഗൗരി ലക്ഷ്മി ബായി, ശ്രീകുമാർ വർമ്മ, കലാകാരിയായ രുക്മിണി വർമ്മ, ശാസ്ത്രീയ സംഗീതജ്ഞയായ അശ്വതി തിരുനാൾ രാമ വർമ്മ എന്നിവർ അദ്ദേഹത്തിന്റെ രാജകീയ പിൻഗാമികളിൽ അറിയപ്പെടുന്നവരാണ്.
പ്രശസ്തിയിലേക്ക്‌ നിരാശാജനകമായ വാർത്ത
രവിവർമ്മ എണ്ണച്ചായത്തിൽ വരച്ച ബക്കിങ്ങ്‌ഹാം പ്രഭുവിന്റെ ഛായാ ചിത്രം മദ്രാസ്‌ ഗവൺമന്റ്‌ ആസ്ഥാനത്ത്‌ സ്ഥാപിച്ചതോടെ രവിവർമ്മ പ്രശസ്തിയിലേക്ക്‌ ഉയർന്നു.
നിരന്തര പ്രയത്നങ്ങളിലൂടെ രവിവർമ്മ ഉയരങ്ങൾ കീഴടക്കിക്കൊണ്ടിരുന്നു. 'മൂടത്തു മഠത്തിൽ ചെന്നാൽ ദേവകന്യകമാരെ കാണാം' എന്ന് ജനങ്ങൾ പറയാൻ തുടങ്ങി.
കടുത്ത ദേവീ ഭക്തനായിരുന്ന അദ്ദേഹത്തിനെ തീണ്ടലും തൊടീലും ഒന്നും ബാധിച്ചിരുന്നില്ല.
സദാചാരനിഷ്ഠയിലും ബദ്ധശ്രദ്ധനായിരുന്നു.
1871-ൽ മഹാരാജാവിൽ നിന്ന് അദ്ദേഹത്തിന്‌ വീരശൃംഖല ലഭിച്ചു, കൂടാതെ ആസ്ഥാന ചിത്രകാരനായി അവരോധിക്കപ്പെടുകയും ചെയ്തു.
1873-ൽ മദ്രാസിൽ നടന്ന കലാപ്രദർശനത്തിൽ പല യൂറോപ്പ്യൻ ചിത്രകാരന്മാരുടെ ചിത്രങ്ങളേയും പിന്തള്ളി രവിവർമ്മയുടെ 'മുല്ലപ്പൂ ചൂടിയ നായർ വനിതക്ക്‌' ഒന്നാം സമ്മാനമായ സുവർണ്ണമുദ്ര ലഭിച്ചതോടെ അദ്ദേഹത്തിന്റെ പ്രസിദ്ധി കടൽ കടന്നും പരക്കാൻ തുടങ്ങി.
അതേകൊല്ലം തന്നെ വിയന്നയിൽ നടന്ന ലോകകലാ പ്രദർശനത്തിലും ഇതേ ചിത്രത്തിനു സമ്മാനം ലഭിച്ചു.
ഇതോടെ ഇന്ത്യയിലേയും വിദേശത്തേയും പത്രങ്ങൾ രവിവർമ്മയുടെ പ്രതിഭയെ പ്രകീർത്തിച്ച്‌ ലേഖനങ്ങൾ പ്രസിദ്ധീകരിച്ചു.
1874-ൽ മദ്രാസിൽ നടന്ന കലാപ്രദർശനത്തിൽ 'തമിഴ്സ്ത്രീയുടെ ഗാനാലാപനം' എന്ന ചിത്രം ഒന്നാം സമ്മാനത്തിനർഹമായി, അതോടു കൂടി രവിവർമ്മയുടെ പ്രശസ്തി വീണ്ടും ഉയരങ്ങളിലേക്കെത്തി.
1876-ൽ മദ്രാസിൽ നടന്ന ചിത്രപ്രദർശനത്തിലേക്ക്‌ രവിവർമ്മ തന്റെ 'ശകുന്തളയുടെ പ്രേമലേഖനം' എന്ന ചിത്രം അയച്ചു.
ചിത്രകലയിലെ വിസ്മയമായി ആ ചിത്രം വാഴ്ത്തപ്പെട്ടു.
പലരും എന്തു വിലകൊടുത്തും ആ ചിത്രം വാങ്ങാൻ ശ്രമിച്ചിരുന്നെങ്കിലും ബക്കിങ്ങ്‌ഹാം പ്രഭു അതു നേരത്തേ തന്നെ വാങ്ങിയിരുന്നു.
ഈ ചിത്രം കണ്ട സർ മോണിയർ വില്യംസ്‌ തന്റെ അഭിജ്ഞാനശാകുന്തളത്തിന്റെ ഇംഗ്ലീഷ്‌ തർജ്ജമയ്ക്ക്‌ മുഖചിത്രമായി ചേർക്കാൻ അനുവാദം തേടി.
അങ്ങനെ 28 വയസ്സ്‌ തികയും മുമ്പെ ലോകപ്രശസ്ത ചിത്രകാരനായി രവിവർമ്മ മാറിയിരുന്നു.
ഏകാന്തമായ കലാസഞ്ചാരമൊന്നും ആ മഹാനായ കലാകാരന്‌ പഥ്യമല്ലായിരുന്നു.
ചിത്രമെഴുതുമ്പോൾ ആശ്രിതരും വിശിഷ്ട വ്യക്തികളും  സാധാരണക്കാരും എല്ലാമായി അനേകം പേർ കാഴ്ചക്കാരായി ഉണ്ടാകും.
അക്കൂടെ തന്നെ സംസാരിക്കാനും പുരാണപാരായണം ചെയ്യുവാനും എല്ലാം അദ്ദേഹത്തിനു സാധിച്ചിരുന്നു.
ഭാരതപര്യടനം ദർഭമുന കൊണ്ട ശകുന്തള , രവിവർമ്മയുടെ ഏറ്റവും പ്രശസ്തമാ‍യ രചനകളിലൊന്ന്.
1879 -മുതൽ ഗ്രന്ഥകാരനും ചിത്രകാരനുമൊക്കെ ആയിരുന്ന അനുജൻ സി.രാജരാജവർമ്മ ആയിരുന്നു രവിവർമ്മയുടെ കാര്യങ്ങൾ നോക്കി നടത്തിയിരുന്നത്‌.
കലയ്ക്കു വേണ്ടി ജീവിതം പഠിക്കാൻ അവർ ഇന്ത്യ മുഴുവൻ അലഞ്ഞു നടന്നു.
ഒട്ടനവധി ഭാഷകൾ പഠിക്കുകയും ചെയ്തു.
1880-ൽ പൂനെയിൽ നടന്ന ചിത്രപ്രദർശനത്തിലും രവിവർമ്മയ്ക്ക്‌ ഒന്നാം സ്ഥാനം ലഭിച്ചു.
ബറോഡ്‌ രാജാവിന്റെ സ്ഥാനാരോഹണ ചടങ്ങിൽ ചിത്രകാരൻ എന്ന നിലയിൽ പ്രത്യേക അതിഥിയായി, ആർക്കും തന്നെ ലഭിച്ചിട്ടില്ലായിരുന്ന സ്ഥാനമായിരുന്നു അത്.
‌ പുതുക്കോട്ട , മൈസൂർ , ഭവനഗർ ജയ്‌പൂർ , ആൾവാർ , ഗ്വാളിയോർ , ഇൻഡോർ മുതലായ നാട്ടുരാജ്യങ്ങളുടെയും ആതിഥ്യം സ്വീകരിച്ച്‌ അദ്ദേഹം ചിത്രങ്ങൾ വരച്ചു.
ആക്കാലത്ത്‌ രവിവർമ്മയ്ക്കു വരുന്ന കത്തുകൾ കൈകാര്യം ചെയ്യുന്നതിനായി‌ കിളിമാനൂരിൽ ഒരു തപാൽ കാര്യാലയം തുറക്കേണ്ടി വന്നു.
1890-ൽ രവിവർമ്മയുടെ 14 ചിത്രങ്ങൾ തിരുവന്തപുരത്ത്‌ പ്രദർശനത്തിനു വെച്ചു.
ചിത്രങ്ങൾ കാണാൻ പോവുക കേരളത്തിനു തന്നെ ഒരു പുതിയ കാര്യമായിരുന്നു.
ആയില്യംതിരുനാൾ മഹാരാജാവിനെ തുടർന്ന് ഭരണം ഏറ്റെടുത്ത ശ്രീമൂലംതിരുനാളിന്റെ പ്രോത്സാഹനക്കുറവിനെ തുടർന്ന് രവിവർമ്മ മുംബയിലേക്ക്‌ മാറി.
ബറോഡ രാജാവ്‌ തന്റെ സ്വന്തം ചെലവിൽ രവിവർമ്മയുടെ പ്രദർശനം അവിടെ നടത്തി.
ആയിരങ്ങളാണ്‌ അത്‌ കാണാനെത്തിയത്‌, അന്ന് വിറ്റഴിഞ്ഞ ചിത്രങ്ങളുടെ കോപ്പികളുടെ എണ്ണം ലക്ഷത്തോടടുത്തു വരും.
അക്കാലത്ത്‌ രവിവർമ്മ, വ്യവസായി ആയിരുന്ന ഗോവർദ്ധനദാസ്‌ മക്കൻജിയുമായി ചേർന്ന് മുംബൈയിൽ ചിത്രമുദ്രണ അച്ചുകൂടം (lithographic press) സ്ഥാപിച്ചു.
1893-ൽ ഷിക്കാഗോവിൽ നടന്ന ലോകമേളയിൽ മലബാർ മനോഹരി, അച്ഛൻ അതാ വരുന്നു, വധു തുടങ്ങി പത്ത്‌ ചിത്രങ്ങൾ അയച്ചിരുന്നു, അവിടെയും രവിവർമ്മയ്ക്കായിരുന്നു ഒന്നാം സ്ഥാനം.
ഷിക്കാഗോവിൽ ഭാരതം നേടിയ രണ്ടു വിജയങ്ങളിൽ ഒന്നായിരുന്നു അത്‌.
അതേ മേളയിൽ പ്രഭാഷണത്തിൽ അസാമാന്യ വിജയം നേടിയ സ്വാമി വിവേകാനന്ദൻ ആയിരുന്നു മറ്റേയാൾ.
1897-ൽ മുംബൈയിൽ പ്ലേഗ്‌ പടർന്നു പിടിച്ചതോടെ തിരുവനന്തപുരത്തെത്തിയ രവിവർമ്മ, പങ്കുകാരന്‌ നഷ്ടമുണ്ടാകാതിരുക്കാൻ മുദ്രണാലയം വിറ്റു.
1904-ൽ ബ്രിട്ടീഷ്‌ ഭരണകൂടം "കൈസർ-എ-ഹിന്ദ്"(Kaisar-i-Hind)എന്ന മറ്റാർക്കും നൽകാത്ത ബഹുമതി രവിവർമ്മയ്ക്ക്‌ നൽകി.
രവിവർമ്മയുടെ 57-ാം ജന്മദിനത്തിൽ,സന്യാസം സ്വീകരിക്കാനും ലൗകിക ജീവിതത്തിൽ നിന്ന് വിരമിക്കാനുമുള്ള തീരുമാനം അദ്ദേഹം പ്രഖ്യാപിച്ചു.
60 വയസ്സ് തികഞ്ഞ  1904 നവംബറിൽ അനുജൻ രാജരാജവർമ്മ മരിച്ചു, ഇത്‌ രവിവർമ്മയെ അപ്രതീക്ഷിതമായി തളർത്തി.
എങ്കിലും അദ്ദേഹം നേരത്തേ ഏറ്റിരുന്ന ചിത്രങ്ങളുടെ രചനയിൽ മുഴുകി.
1906- ആയപ്പോഴേക്കും പ്രമേഹ രോഗബാധിതനായിരുന്ന രവിവർമ്മയുടെ നില മോശമായി.
1906 -സപ്തംബറിൽ, രവിവർമ്മ രോഗശയ്യയിൽ എന്ന്, ഇന്ത്യയിലേയും വിദേശങ്ങളിലെയും പത്രങ്ങളിലെല്ലാം വാർത്ത വന്നു.
ലോകമെമ്പാടു നിന്നും ആരാധകരും മിത്രങ്ങളും അദ്ദേഹത്തെ കാണാനായി എത്തിക്കൊണ്ടിരുന്നു.
ഒക്ടോബർ രണ്ടിന്‌ അദ്ദേഹം ശാന്തനായി മരണത്തെ പുൽകി.
അഴകും തന്മയത്വവും സമന്വയിപ്പിച്ച്‌ അദ്ദേഹം വരച്ച ചിത്രങ്ങൾ ഭാരതീയസങ്കൽപ്പങ്ങൾക്ക്‌ ചിത്രസാക്ഷാത്കാരം നൽകി, ഭാരതീയ പുരാണങ്ങൾക്കും കാവ്യങ്ങൾക്കും കാഴ്ചാനുഭൂതി നൽകി.
രവിവർമ്മ എന്ന ചിത്രകാരന്റെ പ്രസക്തിയും ഇതായിരുന്നു.
മഹാരാഷ്ട്രയിലെ വനിതകളുടെ വേഷമായിരുന്ന സാരി ഇന്ത്യൻ വേഷം എന്ന നിലയിലേക്ക് വളർന്നത്, രവിവർമ്മയുടെ ചിത്രങ്ങളിലെ സ്ത്രീകൾ സാ‍രിയുടുത്തിരുന്നവരായതു കൊണ്ടാണ് എന്ന് ഒട്ടുമിക്ക ചരിത്രകാരന്മാരും ഉറച്ചു വിശ്വസിക്കുന്നു.
ആധുനിക ഇന്ത്യൻ ചിത്രകലാശൈലി രാജാ രവിവർമ്മയുടെ ചിത്രീകരണ ശൈലി പിന്തുടരുന്നു.
1950 -കളിൽ കഥകളിയെ കൂടുതൽ മെച്ചപ്പെടുത്തുന്നതിനുള്ള ശ്രമങ്ങൾക്കിടയിൽ കലാമണ്ഡലം രാമൻകുട്ടി നായർ പരശുരാമനുള്ള വേഷം പുതുക്കി നിശ്ചയിച്ചത് രവിവർമ്മയുടെ ചിത്രങ്ങളെ ആസ്പദമാക്കിയാണ്.
1960-കളിൽ മോഹിനിയാട്ടത്തിന്റെ പുനരുദ്ധാരണ കാലത്തും രവിവർമ്മയുടെ ചിത്രങ്ങളിലെ മലയാളി പെൺകുട്ടികളുടെ വസ്ത്രധാരണ ശൈലിയെ മോഹിനിയാട്ടത്തിലേക്ക് വ്യത്യസ്ത അളവിൽ പകർത്തിയിട്ടുണ്ട്.
ഗുരു സത്യഭാമയെ പോലുള്ളവർ ഭരതനാട്യത്തിലും ഇത്തരമൊരു മാറ്റം തുടങ്ങി വെച്ചു.
ചിത്രശാല Raja Ravi Varma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹംസത്തോട്‌ നളനെപ്പറ്റി ചോദിക്കുന്ന ദമയന്തി അർജ്ജുനനും സുഭദ്രയും ദത്താത്രേയൻ ശകുന്തള പാൽക്കുടമേന്തിയ ഉത്തരേന്ത്യൻ വനിത ശന്തനുവും സത്യവതിയും ജടായുവധം മാർത്ത് മറിയവും ഉണ്ണി ഈശോയും പരുമല മാർ ഗ്രിഗോറിയസ് കൂടുതൽ അറിവിന്‌ പ്രധാനചിത്രങ്ങൾ അച്ഛൻ അതാ വരുന്നു മുല്ലപ്പൂ ചൂടിയ നായർ വനിത ദർഭമുന കൊണ്ട ശകുന്തള ഹംസദമയന്തീ സംവാദം അമ്മകോയീതമ്പുരാൻ മലബാർ മനോഹരി കിണറ്റിൻ കരയിൽ മാർത്ത് മറിയവും ഉണ്ണി ഈശോയും പ്രതീക്ഷ നിരാശാജനകമായ വാർത്ത വധു വിവാഹ വേദിയിലേക്ക്‌ കാദംബരി ഫലമേന്തിയ സത്രീ വീണയേന്തിയ സ്ത്രീ ദ്രൌപദി വിരാടസദസ്സിൽ ഹിസ്റ്റോറിക് മീറ്റിംഗ് തമിഴ് സ്ത്രീയുടെ ഗാനാലാപനം ശകുന്തളയുടെ പ്രേമലേഖനം പുറം ഏടുകൾ http://www.naturemagics.com/raja-ravi-varma.shtm Archived 2009-05-25 at the Wayback Machine http://www.cyberkerala.com/rajaravivarma/ http://www.saigan.com/heritage/painting/ravivrma.html പുസ്തകങ്ങൾ രാജാ രവിവർമ്മ, "എൻ.ബാലകൃഷ്ണൻ നായർ, പ്രസിദ്ധീകരണം: കമലാലയ ബുക്ക്‌ ഡിപ്പോ, തിരുവനന്തപുരം, 1953" Ravi Varma - The Indian Artist, "പ്രസിദ്ധീകരണം:The Indian Press, Allahabad, 1903 രാജാ രവിവർമ്മയും ചിത്രകലയും, "കിളിമാനൂർ ചന്ദ്രൻ, പ്രസിദ്ധീകരണം: സാംസ്കാരിക പ്രസിദ്ധീകരണ വകുപ്പ്‌, തിരുവനന്തപുരം".
Rupika Chawla (2010), Raja Ravi Varma: Painter of Colonial India, Mapin Publishing Pvt. Ltd., 2010; 360 pages and 436 colour illustrations 2010 മേയ് 10-ലെ ഹിന്ദു ദിനപത്രത്തിൽ വന്ന നിരൂപണം Archived 2010-05-13 at the Wayback Machine ഡോക്യുമെന്ററി
ബിഫോർ ദ ബ്രഷ് ഡ്രോപ്പ്ഡ്, സംവിധാനം: വിനോദ് മങ്കര, നിർമ്മാണം: എ.വി.അനൂപ്, 2007.
ദൈർഘ്യം: 27 മിനുട്ട്, ഇംഗ്ലീഷ് കമന്ററി.
ബ്രോയിലർ ഇംഗ്ലീഷ് വിലാസം https://ml.wikipedia.org/wiki/Broiler
ഇറച്ചിക്കായി മാത്രം വളർത്തുന്ന കോഴിയിനമാണ് ബ്രോയിലർ .
അമേരിക്കൻ ഐക്യനാടുകളിൽ (USA) വികസിപ്പിച്ചെടുത്ത ഒരു ഇറച്ചി കോഴിയാണ് ഇത്.
അതിവേഗം വളരുന്ന ജനതിക പ്രത്യേകതയാണ് ഇവയുടെ വളർച്ചയുടെ രഹസ്യം.
ഇറച്ചി ഉത്പാദനത്തിന് മുന്നിൽ നിൽക്കുന്ന ഭാരം വെക്കുന്ന കോഴികളെ പ്രത്യേകം തെരെഞ്ഞെടുത്ത് ‘ക്രോസ്സ് ബ്രീഡിങ്’ എന്ന പ്രക്രിയയിലൂടെ വികസിപ്പിച്ച കോഴി ഇനം ആണിവ.
അതിനാൽ അതിവേഗം വളരുന്ന ഇനമായി ഇവ മാറി എന്ന്‌ പറയാം.
ഈ കോഴികളുടെ വളർച്ചയ്ക്ക് പിന്നിൽ ഹോർമോൺ കുത്തിവെക്കുന്നതാണ് എന്നൊരു തെറ്റിദ്ധാരണ കേരളത്തിൽ പടർന്നിട്ടുണ്ട്.
എന്നാൽ അത് തികച്ചും തെറ്റാണ് എന്ന്‌ സയൻസ് തെളിയിക്കുന്നു.
ഇവയുടെ പരിപാലനം മിക്കവാറും വ്യാവസായിക അടിസ്ഥാനത്തിൽ ആണ്.
ഇവ 5-7 ആഴ്ച കൊണ്ട് 1.5 കിലോ മുതൽ 2.5 കിലോ വരെ തൂക്കം വെക്കും എന്നത് കൊണ്ടാണ് വ്യാവസായിക അടിസ്ഥാനത്തിൽ പരിപാലിച്ച് വരുന്നത്.
ഇറച്ചി ഉത്പാദനത്തിന് വേണ്ടി പ്രോടീൻ സമ്പുഷ്ടമായ പ്രത്യേകതരം പോഷക ആഹാരമാണ് ഇവയ്ക്ക് നൽകുന്നത് .